Suomi oli ensimmäinen naisten jääkiekkomaajoukkue, joka onnistui etenemään naisten MM-kilpailussa loppuotteluun Kanadan tai Yhdysvaltain kustannuksella. Tämä tapahtui vuonna 2019 Suomen omissa kotikisoissa, kun Suomi kaatoi Kanadan välierässä 4–2 pudottaen samalla Kanadan ensimmäistä kertaa pronssiotteluun. Sitä ennen Suomi oli pelannut aina pronssiottelussa ja maailmanmestaruuskilpailujen loppuotteluissa olivat otelleet aina Kanada ja Yhdysvallat.